Orduen liburu

Orduen liburua (baita ere horarium bezala ezaguna) otoitzak biltzen dituen eskuizkribu irudiztatu mota bat da. Erdi Aroan eta Pizkundean, XV. eta XVI. mendean batez ere, asko zabaldu ziren. Normalean liburu bakoitza nobleziaren pertsona zehatz batentzat egina zegoen. Edukian otoitzekin eta salmoekin batera, kristau debozioarekin lotutako miniatura ugari biltzen ziren. Artearen ikuspuntutik oso liburu baloratuak dira gaur egun.The Oxford Dictionary of Art https://www.wdl.org/es/item/354/

 Historia 
Orduen liburuak erlijio-pertsonak ez zirenentzako lehenengo liburu liturgikoak izan ziren. Ezagutzen diren lehenengo liburuak XIII. mendekoak dira eta Frantzian zein Herbeheretan agertu ziren. Goi Erdi Aroan ohikoak ziren salterioak edo salmoen bildumak eta Orduen liburu hauek beste haiek ordezkatu zituzten. Europan XV. mendean zehar lortu zuten entzute nagusia. Estilo aldetik, poliki-poliki berditzen joan ziren eta aitoren semeetatik eta aitoren alabetatik aparte beste gizarte taldetara baita zabaldu ziren ere. Horretan liburuok xilografiaren bidez inprimatzeak asko lagundu zuen. Edukia ere zabaltzen joan zen, gero eta eduki aberatsago bilduz. Herrialdez herrialde, bestetik, desberdintasunak ikus daitezke.https://www.todolibroantiguo.es/libros-raros/libros-de-horas.html

 Edukia 
Jatorrizko Orduen liburuek eguneko eliz-orduekin lotutako otoitzak biltzen zituzten; liburu hauen izena hortik dator, alegia. Denbora aurrera joan ahala eskuizkribuak aberastu ziren, esaterako eguteki erlijioso eta sekularrekin. Orokorrean, Orduen liburua otoitz liburua da. Halaber, liburuan ere monasterioetan egiten zen liturgia biltzen zen.

Liburu hauek aitoren semeentzat eta alabentzat egiten ziren. Testu hauekin haien eguneroko bizimodua monasterioen bizitzarekin lotzen zuten, nolabait. Otoitzetatik at, abestiak ere biltzen ziren. Ohiko Orduen liburu batek elementu hauek zituen:
 Mariaren orduak, tartean hamabost salmoak.
 Hildakoen salmoak, tatean penitentzia egiteko zazpiak.
 Santuen letania.
 Oinarrizko otoitz hauekin beste otoitz berezi batzuk jasotzen ziren, eguneko ordueta une desberdinetan egiteko.

 Adibide ospetsu batzuk 
 Bedford Hours
 Howard Psalter and Hours
 Très Riches Heures du Duc de Berry
 Ana Bretainiakoaren Ordu Handiak
 Galeazzo Viscontiren Orduak
 Grandes Heures de Rohan
 Hours of James IV of Scotland
 Llanbeblig Book of Hours
 Belles Heures of Jean de France, Duc de Berry
 Farnese Orduak
 Joana Evreuxkoa Nafarroako erreginaren Orduen liburua.
 Maria Nafarroakoa erreginaren Orduen liburua.

 Iruditegia 

 Erreferentziak 

 Ikus, gainera 
 Orduen liturgia

 Kanpo estekak 
 :Orduen liburu baten faksimila, Ameriketako Estatu Batuetako Kongresuaren Liburutegia.
 :Orduen liburu identifikatuen katalogoa.

Kategoria:Kristau artea
Kategoria:Orduen liburuak
Kategoria:Erdi Aroko literatura
Kategoria:Eskuizkribuak
Kategoria:Pizkundeko literatura
Kategoria:Ilustrazioa
Kategoria:Idazketa
Kategoria:Liburu motak